Daniel Rutherford

She fishigagh, kemmigagh, as lus-oayllee Albinagh va Daniel Rutherford (3 Sauin 1749 – 15 Nollick 1819). Ta enney share er son aneraghey yn neetragien ayns 1772.

Bea
Va Rutherford ruggit er 3 Sauin 1749 as she mac lesh Anne Mackay as lesh yn Olloo John Rutherford (1695–1779) v'eh. Hoshee eh 'sy cholleish tra v'eh 16 bleeaney d'eash ec Scoill Mundell er y West Bow faggys da'n thie dooghys echey, as ren eh studeyryssyn er y lheihys fo currym William Cullen as Joseph Black ec Ollooscoill Ghoon Edin, raad dirree eh magh lesh ollooaght (MD) ayns 1772. Voish y vlein 1775 derrey 1786 ren eh cliaghtey myr fishigagh ayns Doon Edin.

Ayns 1783 she co-vunneyder Sheshaght Reeoil Ghoon Edin v'eh. She eaghtyrane y Harveian Society v'eh ayns 1787. Ec y traa shen, v'eh cummal ec Hyndford Close er y Veeiley Reeoil.Edinburgh Post Office Directory 1784

She olloo yn lus-oaylleeaght v'eh ec Ollooscoill Ghoon Edin v'eh as y 5oo Freilleyder Regius er Garey Lus-oaylleeaght Reeoil Ghoon Edin voish 1786 derrey 1819. She eaghtyrane Cholleish Reeoil ny Fishigee ayns Doon Edin v'eh eddyr 1796 as 1798.

Va Thomas Brown of Lanfine and Waterhaughs coontit mastey ny scoillaryn v'echey.

Mysh y vlein 1805 darree eh voish Hyndfords Close dys thie noa-hroggit ec 20 Picardy Place ec baare Leith Walk, raad cheau eh yn chooid elley jeh'n theihll echey.Edinburgh Post Office Directory 1818

Hooar eh baase ayns Doon Edin er 15 Nollick 1819.

Imraaghyn

Ronney:Lus-oaylleeyn Albinagh
Ronney:Kemmigee irryn Albinagh
Ronney:Ruggyryn 'sy vlein 1749
Ronney:Baaseyn 'sy vlein 1819
Ronney:Fowderyn bunstooghyn
Ronney:Gassyn çhynskylagh
Ronney:Feallee ass Doon Edin
Ronney:Fishigee irryn Albinagh
Ronney:Lheeyn Albinagh